**Vanjärvi-seura ry PÖYTÄKIRJA 7 / 2016**

Hallituksen kokous.

**Aika:** Keskiviikko 31.8. klo 18

**Paikka:** Vanjärven seurojentalo

**Läsnä:** Kari-Pekka Räsänen, Paula Steele (siht. ja Vanjärven Vanhempainyhdistys), Esa Tammio, Kati Tammio (Vanjärven vanhempainyhdistys), Pirkko Kaskinen, Mari Vainio (pj), Markku Evelä (Vanjärven Erämiehet), Ville-Veikko Lehtimäki.

**Poissa:** Janne Nuotio (Kalevan Viesti), Antti Peisa (Vanjärven Martat), Heikki Poukka, Suvi Nuotio (siht), Marjo Simpanen (Vanjärven Maaseutunaiset).

**1) Kokouksen avaaminen**

Puheenjohtaja avasi kokouksen kello 18.02.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3) Esityslistan hyväksyminen**

Esityslistaan lisättiin kohdaksi 4 kokouksen sihteerin valinta ja kohdaksi 11 varojen käyttöoikeudet. Muilta osin esityslista hyväksyttiin.

**4) Kokoussihteerin valinta**

Sihteeriksi valittiin Paula Steele

**5) Avaimet Maisemaan -hanke**

- Avaimet Maisemaan -hankkeen edustaja, Maisema-arkkitehti Auli Hirvonen Etelä-Suomen Maa- ja kotitalousnaisista, piti tiiviin infotilasuuden hankkeesta.

- Kysessä on Pro Agrian ja Etelä-Suomen Maa- ja kotitalousnaisten Leader-hanke, jonka tarkoitus on tarjota neuvoja ja toimia maisemanhoitoon kylissä. Tavoitteena maaseudun arvokas, hoidettu kulttuurimaisema ja luonto.

- Voidaan valita omalle kylälle sopivin teema/kohde... esim. Laavun alue, Seurojentalon ympäristö, kävelyreitistö.

- Ei kustannuksia. Ainoastaan edellyttää 93 miestyötuntia vapaaehtoistyötä hankkeen parissa.

- Hallitus äänesti yksimielisesti lähtevänsä mukaan hankkeeseen.

- Hankevastaavaksi valittiin Paula Steele.

- Sovittiin, että järjestetään kyläläisille suunnattu hankeilta 12.10 klo 18.00 Seurojentalolla.

**6) Edellisen pöytäkirjan hyväksyminen**

Pöytäkirjat 4/2016 ja 6/2016 puuttuvat vielä. Muut pöytäkirjat todetaan hyväksytyiksi.

**7) Uudet jäsenhakemukset**

Uusia jäsenhakemuksia oli saapunut 4 kpl, jotka hyväksyttiin.

**8) Kesäjuhlat 2016**

Lippuja myytiin 400 kpl: aikuisia 314 kpl, 12-17 v. 19 kpl, lapsia 67 kpl. Työntekijöitä 74 kpl.

Tulos odotettua parempi. Liikevaihto alustavilla laskelmilla 10633€ ja tuotto noin 3800€.

**9) Kyläavustaja**

- Mikael Katisko on ehdottanut korvaukseksi omien työkalujensa käytöstä saavansa yhden seurojentalon viikonloppuvuokran veloituksetta. Hallitus hyväksyi ehdotuksen.

- Kerrattiin V. Leinolle avatun tilin käyttöehdot

- Käytiin läpi Mikaelin työlista.

**10) Rakennus/kunnossapitoprojektit**

- Varasto on päätettiin rakentaa. Syksyn aikana tehdään perustukset. Kotiseutuliiton avustus kohteeseen oli 5000€.

 - Yhteistoimialueiden myynnistä mahdollisesti saatavien varojen käytöstä neuvotellaan edelleen.

- Ykkösakselin Leader-rahaa ei nyt haeta muihin kohteisiin toteutukseen liittyvien resurssien puutten vuoksi.

**11) Varojen käyttöoikeudet**

Päätettiin myöntää Paula Steelelle tilinkäyttöoikeus ja verkkopankin käyttöoikeus Vanjärvi­seura ry:n tilille OP LÄNSI­UUSIMAA FI27 5297 2820 0613 38. Samalla Mari Vainiolta poistetaan verkkopankin käyttöoikeus.

Päätettiin myös, että Kati Tammiolta poistetaan yhdistyksen pankkikortti, ja haetaan pankkikorttia Mari Vainiolle.

**12) Seurojentaloa koskevat asiat**

- Vuokraustilanne hyvä. Käyttöaste melko korkea, ja vuokratulojakin on kiitettävästi.

- Talon raivaus jatkuu.

- Palotarkastuksessa vaaditut toimenpiteet tehdään sovitusti.

- Anniskeluluvan on hankkinut itselleen Ville-Veikko Lehtimäki.

- Päätettiin antaa lupa koululle käyttää talon salia tarvitessaan mm. liikuntatunteja varten.

**13) Nopeusrajoitukset ja tiekyltit**

- Esa varmistaa nopeusrajoituksen alentamisanomuksen tilanteen.

- Päätettiin kylttien tekstistä.
Etupuolelle teksti

”*Vanjärvi*

*Nauti maalaismaisemasta*”

Takapuolelle

”*www.vanjärvi.fi*”

-Kylttien paikoiksi suunniteltiin Nalkkarin suora sillan jälkeen sekä Karkkilan ja Vihdin raja. Markku pyytää maanomistajilta luvat.

- Mikael on rakentanut tienvarsikyltit valmiiksi –asentamiseen tarvitaan kone- ja miesvoimaa.

**14) Vanjärven kotisivut**

Toimii

**15) Yhteistyö Vihdin museon kanssa**

Vanjärvi-seura oli edustettuna Wuosisatamarkkinoilla.

Suvi ei ollut läsnä, joten muutoin asiaa ei käsitelty.

**16) Seurojentaloviikoloppu 9.-11.9.2016**

Ohjelmaa on viikonlopun jokaiselle päivälle. Ilmoitukset sekä sosiaalisessa- että printtimediassa.

**17) Uimapaikan tilanne**

Käytiin läpi Heikki Poukan sähköpostitse antamat toimintasuunnitelma ja talousarvio.

Päätettiin, että Heikki Poukka saa käyttää Vihdin kunnalta saadun avustuksen parhaaksi katsomallaan tavalla ilman hallituksen erillistä päätöstä niin, että Jokikunta maksaa aina puolet kuluista. Kunnalta saadun rahan mahdollisesti ylittävä osuus käsitellään erikseen hallituksen kokouksessa.

Uimapaikan kunnostukseen palataan keväällä.

**18) KaVin asiat**

Todettiin, että liikuntaan liittyviä avustuksia olisi hyvä saada anottua toimintaan.

Muutoin KaVi ry:n asioita ei käsitelty Janne Nuotion poissaolon takia.

**19) Toimintasuunnitelma 2016**

Toimintasuunnitelman läpikäynti siirrettiin seuraavaan kokoukseen. Samoin seuraavaan kokoukseen siirtyivät

- Imagokampanja / Vapaaehtoistyöhön innostaminen

- Uudet varainkeruutavat

- Nuorisojaosto

**20) Muut esille tulevat asiat**

- Myönnettiin Ville-Veikko Lehtimäelle kesäjuhlien - ja turvallisuusvastaavana 200 € kertaoston rahankäyttöoikeus ilman hallituksen erillistä päätöstä.

- Todettiin, että Vihti-Seuralle on lähetetty onnittelusähke 70 v. juhlan kunniaksi.

- Esan Kyläfoorumissa pitämän esityksen läpikäyminen päätettiin siirtää seuraavaan kokoukseen.

- Seuraavan kokouksen esityslistalle toivottiin kohtaa Kesäjuhlat 2017.

**21) Seuraavan kokouksen ajankohta**

Hallituksen seuraava kokous pidetään lokakuun aikana.

**22) Kokouksen päättäminen**

Puheenjohtaja päätti kokouksen kello 20.44.

**Vakuudeksi**

Vanjärvellä 15.9.2016

---------------------------------------- --------------------------------------------

Mari Vainio, puheenjohtaja Paula Steele, kok. sihteeri